
Parlamentul României

Camera Deputaţilor       
	Comisia pentru apărare, ordine

  publică şi siguranţă naţională

           Nr.4c-12/68/2014
	                           Bucureşti, 11.3.2014 

                              PL x 113/2014


R A P O R T 

asupra proiectului de Lege pentru ratificarea Acordului între Guvernul României şi Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013 

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea Acordului între Guvernul României şi Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013, trimis cu adresa nr. PL x 113 din 11 martie 2014 şi înregistrat cu nr.4c-12/68 din 11.3.2014. 

2. Consiliul Legislativ, cu adresa nr. 341 din 29 aprilie 2013, a avizat favorabil proiectul de lege. 

3. Consiliul Suprem de Apărare a Ţării, cu adresa nr. 13 din 26.2.2014, a avizat favorabil proiectul de lege.


4. Propunerea legislativă are ca obiect de reglementare ratificarea Acordului între Guvernul României şi Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013.


5. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

6. Potrivit prevederilor art. 75 alin. (1) din Constituţia României, republicată, Camera Deputaţilor este prima Cameră sesizată.

7.  La lucrările Comisiei au fost prezenţi 20 deputaţi din totalul de 26 de membri.
8. În urma dezbaterilor, în şedinţa din 18 martie 2014, membrii Comisiei, cu unanimitate de voturi pentru, au hotărât să propună plenului Camerei Deputaţilor adoptarea proiectului de Lege pentru ratificarea Acordului între Guvernul României şi Consiliul de Miniștri al Republicii Albania privind protecția reciprocă a informațiilor clasificate, semnat la București, la 14 noiembrie 2013.

